钦定古今图书集成/明伦汇编/宫闱典/第069卷 > 册府元龟 > 《孝友》
## 钦定古今图书集成/明伦汇编/宫闱典/第069卷 > 册府元龟 > 《孝友》

古者并建师傅，奉乎蒙嫡，所以琢磨懿范，辅翼令猷。
夫父子之亲，存乎天性；兄弟之爱，谓之天伦。人道之
先，何尚于此？蒸蒸之志，克奉于慈颜；怡怡之欢，溥敦
于同气。则正家而定天下，推己而形四海。粢盛有寄，
匕鬯无失。岂止《问安》之训，道映于龙楼；致美之风，事
光于甲观而已哉！